               EURÓPSKA KOMISIA
            V Bruseli2. 8. 2019
            COM(2019) 362 final
            2019/0165(NLE)
            Návrh
            ROZHODNUTIE RADY
            o podpise a predbežnom vykonávaní, v mene Európskej únie, Protokolu k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, o rámcovej dohode medzi Európskou úniou a palestínskymi orgánmi Západného brehu a Pásma Gazy o všeobecných zásadách ich účasti na programoch Únie

               DÔVODOVÁ SPRÁVA

               1.KONTEXT NÁVRHU

               Jedným z mnohých opatrení v rámci európskej susedskej politiky (ďalej len „ESP“), ktoré majú za cieľ podporiť reformu, modernizáciu a transformáciu v susedstve Európskej únie, je postupné otváranie určitých programov a agentúr Európskej únie partnerským krajinám ESP. Európska komisia sa týmto podrobnejšie zaoberala v oznámení z decembra 2006 o všeobecnom prístupe, ktorý umožní partnerským krajinám európskej susedskej politiky (ESP) účasť v agentúrach Spoločenstva a programoch Spoločenstva
                  1
               .

               Rada tento prístup schválila vo svojich záveroch z 5. marca 2007
                  2
               .

               Na základe uvedeného oznámenia a záverov z 5. marca 2007 vydala Rada 18. júna 2007 Komisii smernice, aby s Alžírskom, Arménskom, Azerbajdžanom, Egyptom, Gruzínskom, Izraelom, Jordánskom, Libanonom, Marokom, Moldavskom, Palestínskou samosprávou, Tuniskom a Ukrajinou rokovala o rámcových dohodách o všeobecných zásadách ich účasti na programoch Spoločenstva
                  3
               .

               Európska rada
                  4
                v júni 2007 znovu potvrdila nesmiernu dôležitosť ESP a schválila správu predsedníctva o pokroku
                  5
                predloženú na zasadnutí Rady z 18. a 19. júna 2007, ako aj súvisiace závery Rady
                  6
               . V tejto správe sa pripomínali smernice Rady na rokovania o príslušných dodatkových protokoloch.

               V spoločnom oznámení Komisie a vysokej predstaviteľky Únie pre zahraničné veci a bezpečnostnú politiku „Nová reakcia na meniace sa susedstvo“
                  7
               , ktoré bolo schválené v záveroch Rady z 20. júna 2011, sa ďalej zdôraznil úmysel EÚ uľahčiť účasť partnerských krajín na programoch EÚ.

               Do dnešného dňa boli podpísané podobné protokoly s Alžírskom
                  8
               , Arménskom
                  9
               , Azerbajdžanom
                  10
               , Gruzínskom
                  11
               , Izraelom
                  12
               , Jordánskom
                  13
               , Libanonom
                  14
               , Marokom
                  15
               , Moldavskom
                  16
               , Tuniskom
                  17
                a Ukrajinou
                  18
               , pričom o protokole s Egyptom prebiehajú rokovania. V septembri 2018 na zasadnutí spoločného výboru EÚ a palestínskych orgánov vyjadrili palestínske orgány záujem podpísať protokol k rámcovej dohode na účely ich prípadnej plnej účasti na niekoľkých vybraných programoch EÚ.

               Cieľom protokolu je stanoviť finančné a technické pravidlá, ktoré umožnia palestínskym orgánom zúčastniť sa na určitých programoch EÚ. Horizontálny rámec stanovený v protokole určuje zásady pre hospodársku, finančnú a technickú spoluprácu a umožňuje palestínskym orgánom v súlade s programami prijímať zo strany Európskej únie pomoc, a to najmä finančnú pomoc. Tento rámec sa vzťahuje len na tie programy, pri ktorých je v príslušných základných právnych aktoch stanovená možnosť účasti palestínskych orgánov. Podpísanie a predbežné vykonávanie protokolu preto neznamená vykonávanie právomocí v rámci rôznych sektorových politík, ktoré sa vykonávajú pri zriaďovaní programov.

               2.PRÁVNE VÝCHODISKÁ

                  Európsko-stredomorská dočasná dohoda o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane bola podpísaná 24. februára 1997 a nadobudla platnosť 1. júla 1997.

                  Európska rada na svojom zasadnutí 17. a 18. júna 2004 uvítala návrhy Komisie týkajúce sa ESP a schválila závery Rady zo 14. júna 2004.

                  Rada 5. marca 2007 vyjadrila podporu všeobecnému a globálnemu prístupu načrtnutému v oznámení Komisie zo 4. decembra 2006, ktorý má partnerom ESP umožniť účasť v agentúrach Spoločenstva a na programoch Spoločenstva na základe nimi dosiahnutých výsledkov a pokiaľ to umožňujú právne základy.

               Na základe uvedeného oznámenia a záverov z 5. marca 2007 vydala Rada 18. júna 2007 Komisii smernice, aby s krajinami ESP rokovala o rámcových dohodách o všeobecných zásadách ich účasti na programoch Spoločenstva
                  19
               .

               Hmotnoprávnym základom pre podpísanie protokolu je článok 209 Zmluvy o fungovaní Európskej únie (ZFEÚ). Procesnoprávnym základom je článok 218 ods. 5 a 7 ZFEÚ.

               Protokol sa podpíše s palestínskymi orgánmi Západného brehu a Pásma Gazy, ktoré sú partnerom EÚ pri vykonávaní dočasnej dohody o pridružení
                  20
               .

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Neuplatňuje sa.

               4.VPLYV NA ROZPOČET

               Palestínske orgány budú finančne prispievať do všeobecného rozpočtu Európskej únie, a to podľa konkrétnych programov, na ktorých sa palestínske orgány zúčastňujú.

               Osobitné podmienky účasti palestínskych orgánov na každom programe, a najmä finančný príspevok, ktorý sa má zaplatiť, sa stanovia v memorande o porozumení medzi Komisiou a príslušnými orgánmi palestínskych orgánov na základe kritérií stanovených v daných programoch.

               V každom memorande o porozumení uzavretom podľa článku 5 protokolu sa v súlade s nariadením Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, stanoví, že finančnú kontrolu, audity alebo iné overenia vrátane administratívnych vyšetrovaní vykoná Komisia, Európsky úrad pre boj proti podvodom a Dvor audítorov alebo sa vykonajú na základe právomoci týchto orgánov.

               Prijmú sa podrobné ustanovenia o finančnej kontrole a audite, administratívnych opatreniach, sankciách a vymáhaní, ktoré umožnia, aby Komisii, Európskemu úradu pre boj proti podvodom a Dvoru audítorov boli udelené právomoci rovnocenné tým, ktoré majú v prípade príjemcov alebo dodávateľov usadených v Únii.

               5.ĎALŠIE PRVKY

               Najneskôr tri roky po dátume nadobudnutia platnosti tohto protokolu a potom každé tri roky môžu zmluvné strany preskúmať vykonávanie tohto protokolu na základe skutočnej účasti palestínskych orgánov na programoch Únie.

               Osobitné podmienky účasti palestínskych orgánov na každom programe, najmä postupy podávania správ a hodnotenia, sa stanovia v memorande o porozumení medzi Komisiou a príslušnými orgánmi palestínskych orgánov na základe kritérií stanovených v dotknutých programoch.

               2019/0165 (NLE)

               Návrh

               ROZHODNUTIE RADY

               o podpise a predbežnom vykonávaní, v mene Európskej únie, Protokolu k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, o rámcovej dohode medzi Európskou úniou a palestínskymi orgánmi Západného brehu a Pásma Gazy o všeobecných zásadách ich účasti na programoch Únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 209 v spojení s článkom 218 ods. 5 a 7,

               so zreteľom na návrh Európskej komisie,

               keďže:

               (1)Rada 18. júna 2007 poverila Komisiu, aby rokovala o protokole k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, o rámcovej dohode medzi Európskou úniou a palestínskymi orgánmi Západného brehu a Pásma Gazy o všeobecných zásadách ich účasti na programoch Únie (ďalej len „protokol“).

               (2)Tieto rokovania boli ukončené.

               (3)Cieľom protokolu je stanoviť finančné a technické pravidlá, ktoré umožnia palestínskym orgánom zúčastniť sa na určitých programoch EÚ. Horizontálny rámec stanovený v protokole určuje zásady pre opatrenia hospodárskej, finančnej a technickej spolupráce a umožňuje palestínskym orgánom v súlade s programami prijímať zo strany Európskej únie pomoc, a to najmä finančnú pomoc. Tento rámec sa vzťahuje len na tie programy, pri ktorých je v príslušných základných právnych aktoch stanovená možnosť účasti palestínskych orgánov. Podpísanie a predbežné vykonávanie protokolu preto neznamená vykonávanie právomocí v rámci rôznych sektorových politík, ktoré sa vykonávajú pri zriaďovaní programov.

               (4)Protokol by sa mal podpísať v mene Európskej únie a mal by sa predbežne vykonávať do ukončenia postupov potrebných na jeho uzavretie,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Protokolu k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, o rámcovej dohode medzi Európskou úniou a palestínskymi orgánmi Západného brehu a Pásma Gazy o všeobecných zásadách ich účasti na programoch Únie, s výhradou uzavretia uvedeného protokolu.

               Text protokolu je pripojený k tomuto rozhodnutiu.

               Článok 2

               Generálny sekretariát Rady udelí osobe, resp. osobám, ktoré určí vyjednávač protokolu, plnú moc na podpis protokolu s výhradou jeho uzavretia.

               Článok 3

               Protokol sa v súlade s článkom 10 vykonáva predbežne od dátumu jeho podpisu do ukončenia postupov potrebných na jeho uzavretie.

               Dátum podpisu protokolu sa uverejní v Úradnom vestníku Európskej únie.

               Článok 4

               Komisia je oprávnená stanoviť v mene Únie osobitné podmienky týkajúce sa účasti palestínskych orgánov na konkrétnom programe, vrátane finančného príspevku, ktorý sa má zaplatiť. Komisia informuje príslušnú pracovnú skupinu Rady.

               Článok 5

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda/predsedníčka

                     (1)

                        KOM(2006) 724 v konečnom znení zo 4. decembra 2006.

                     (2)

                        Závery Rady pre všeobecné záležitosti a vonkajšie vzťahy z 5. marca 2007.

                     (3)

                        Rozhodnutie Rady (dôverné) oprávňujúce Komisiu na rokovanie o protokoloch […], dok. 10412/07.

                     (4)

                        Závery predsedníctva – Brusel, 21. a 22. júna 2007, dok. 11177/07.

                     (5)

                        Správa predsedníctva o pokroku pri „posilňovaní európskej susedskej politiky“, dok. 10874/07.

                     (6)

                        Závery o posilňovaní európskej susedskej politiky prijaté Radou (Radou pre všeobecné záležitosti a vonkajšie vzťahy) 18. júna 2007, dok. 11016/07.

                     (7)

                        KOM(2011) 303 v konečnom znení z 25. mája 2011.

                     (8)

                        Ú. v. EÚ L 14, 18.1.2017, s. 2.

                     (9)

                        Ú. v. EÚ L 174, 13.6.2014, s. 1.

                     (10)

                        Ú. v. EÚ L 199, 26.7.2016, s. 1.

                     (11)

                        Ú. v. EÚ L 165, 4.6.2014, s. 16.

                     (12)

                        Ú. v. EÚ L 129, 17.5.2008, s. 39.

                     (13)

                        Ú. v. EÚ L 89, 25.3.2014, s. 6.

                     (14)

                        Ú. v. EÚ L 202, 28.7.2016, s. 3.

                     (15)

                        Ú. v. EÚ L 90, 28.3.2012, s. 1.

                     (16)

                        Ú. v. EÚ L 131, 18.5.2011, s. 1.

                     (17)

                        Ú. v. EÚ L 297, 13.11.2015, s. 1.

                     (18)

                        Ú. v. EÚ L 133, 20.5.2011, s. 1.

                     (19)

                        Rozhodnutie Rady (dôverné) oprávňujúce Komisiu na rokovanie o protokoloch […], dok. 10412/07.

                     (20)

                        Pozri aj akčný plán podpísaný palestínskymi orgánmi, podľa rozhodnutia Rady (EÚ) 2019/222 z 20. decembra 2018.

    ---documentbreak---

               EURÓPSKA KOMISIA
            V Bruseli2. 8. 2019
            COM(2019) 362 final
            PRÍLOHA
            k
            návrhu rozhodnutia Rady
            o podpise a predbežnom vykonávaní, v mene Európskej únie, Protokolu k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, o rámcovej dohode medzi Európskou úniou a palestínskymi orgánmi Západného brehu a Pásma Gazy o všeobecných zásadách ich účasti na programoch Únie

               PRÍLOHA

               Protokol
                  k Európsko-stredomorskej dočasnej dohode o pridružení

               o obchode a spolupráci medzi Európskym spoločenstvom, na jednej strane,

               a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane,

               o rámcovej dohode medzi Európskou úniou a palestínskymi orgánmi Západného brehu a Pásma Gazy

               o všeobecných zásadách ich účasti na programoch Únie

               EURÓPSKA ÚNIA, ďalej len „Únia“, na jednej strane,

               a

               palestínske orgány Západného brehu a Pásma Gazy, ďalej len „palestínske orgány“, na druhej strane,

               ďalej spolu len „zmluvné strany“

               keďže:

               (1)Európsko-stredomorská dočasná dohoda o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane (ďalej len „dočasná dohoda o pridružení“) bola podpísaná 24. februára 1997 a nadobudla platnosť 1. júla 1997.

               (2)Európska rada na svojom zasadnutí 17. a 18. júna 2004 uvítala návrhy Európskej komisie týkajúce sa európskej susedskej politiky (ďalej len „ESP“) a schválila závery Rady zo 14. júna 2004.

               (3)Rada opakovane prijala závery podporujúce túto politiku.

               (4)Rada 5. marca 2007 vyjadrila podporu všeobecnému a globálnemu prístupu načrtnutému v oznámení Európskej komisie zo 4. decembra 2006, ktorý má partnerom ESP umožniť účasť v agentúrach Spoločenstva a na programoch Spoločenstva na základe nimi dosiahnutých výsledkov a pokiaľ to umožňujú právne základy.

               (5)Palestínske orgány vyjadrili svoje želanie zúčastniť sa na niekoľkých programoch Únie.

               (6)Osobitné podmienky pre účasť palestínskych orgánov na každom programe, a najmä finančný príspevok, ako aj postupy podávania správ a hodnotenia sa stanovia v memorande o porozumení medzi Európskou komisiou konajúcou v mene Únie a príslušnými orgánmi palestínskych orgánov,

               SA DOHODLI TAKTO:

               Článok 1

               Palestínskym orgánom sa umožní zúčastňovať sa na všetkých súčasných a budúcich programoch Únie otvorených pre účasť palestínskym orgánov v súlade s príslušnými ustanoveniami, ktorými sa tieto programy prijímajú.

               Článok 2

               Palestínske orgány finančne prispejú do všeobecného rozpočtu Európskej únie, a to podľa konkrétnych programov, na ktorých sa palestínske orgány zúčastňujú.

               Článok 3

               Zástupcovia palestínskych orgánov sa môžu zúčastňovať ako pozorovatelia vo veciach, ktoré sa týkajú palestínskych orgánov, na riadiacich výboroch, ktoré sú zodpovedné za monitorovanie programov, do ktorých palestínske orgány finančne prispievajú.

               Článok 4

               Projekty a iniciatívy predložené účastníkmi z palestínskych orgánov podliehajú v čo najväčšej možnej miere tým istým podmienkam, pravidlám a postupom, ktoré sa v príslušných programoch vzťahujú na členské štáty.

               Článok 5

               Osobitné podmienky pre účasť palestínskych orgánov na každom programe, a najmä finančný príspevok, ktorý sa má zaplatiť, ako aj postupy podávania správ a hodnotenia sa stanovia v memorande o porozumení medzi Komisiou a príslušnými orgánmi palestínskych orgánov na základe kritérií stanovených v dotknutých programoch.

               Ak palestínske orgány požiadajú o vonkajšiu pomoc Únie, aby sa mohli zúčastniť na určitom programe Únie, a to na základe nariadenia Európskeho parlamentu a Rady (EÚ) č. 232/2014 z 11. marca 2014, ktorým sa ustanovuje nástroj európskeho susedstva, alebo na základe iného podobného nariadenia týkajúceho sa vonkajšej pomoci Únie pre palestínske orgány, ktoré sa môže v budúcnosti prijať, podmienky, ktorými sa riadi využívanie vonkajšej pomoci Únie palestínskymi orgánmi, sa stanovia v dohode o financovaní, so zreteľom na nariadenie (EÚ) č. 232/2014.

               Článok 6

               V každom memorande o porozumení uzavretom podľa článku 5 sa v súlade s nariadením Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, stanoví, že finančnú kontrolu, audity alebo iné overenia vrátane administratívnych vyšetrovaní vykoná Európska komisia, Európsky úrad pre boj proti podvodom a Dvor audítorov alebo sa vykonajú na základe právomoci týchto orgánov.

               Prijmú sa podrobné ustanovenia o finančnej kontrole a audite, administratívnych vyšetrovaniach, vymáhaní, finančných sankciách a iných administratívnych sankciách, ktoré umožnia, aby Európskej komisii, Európskemu úradu pre boj proti podvodom a Dvoru audítorov boli udelené právomoci rovnocenné tým, ktoré majú v prípade príjemcov alebo dodávateľov usadených v Únii.

               Článok 7

               Tento protokol sa uplatňuje počas obdobia, v ktorom platí dočasná dohoda o pridružení.

               Zmluvné strany podpíšu a schvália tento protokol v súlade so svojimi príslušnými postupmi.

               Každá zmluvná strana môže tento protokol vypovedať písomným oznámením zaslaným druhej zmluvnej strane. Tento protokol sa prestane uplatňovať šesť mesiacov po dátume takéhoto oznámenia.

               Ukončenie protokolu na základe vypovedania ktoroukoľvek zmluvnou stranou nemá vplyv na prípadné vykonávanie kontrol podľa článkov 5 a 6.

               Článok 8

               Najneskôr tri roky po dátume nadobudnutia platnosti tohto protokolu a potom každé tri roky môžu zmluvné strany preskúmať vykonávanie tohto protokolu na základe skutočnej účasti palestínskych orgánov na programoch Únie.

               Článok 9

               Tento protokol sa vzťahuje na jednej strane na územia, na ktorých sa uplatňuje Zmluva o fungovaní Európskej únie, a to za podmienok, ktoré sú v tejto zmluve stanovené, a na druhej strane na územie Západného brehu a Pásma Gazy.

               Článok 10

               Tento protokol nadobúda platnosť prvým dňom mesiaca, ktorý nasleduje po dni, keď si zmluvné strany navzájom diplomatickou cestou oznámia ukončenie postupov potrebných na tento účel.

               Zmluvné strany sa dohodli, že budú tento protokol predbežne vykonávať odo dňa jeho podpisu s výhradou jeho uzavretia k neskoršiemu dátumu.

               Článok 11

               Tento protokol tvorí neoddeliteľnú súčasť dohody.

               Článok 12

               Tento protokol bol vyhotovený v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, írskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a arabskom jazyku, pričom všetky znenia sú rovnako autentické.

               V Bruseli…

               Za Európsku úniu

                     Za palestínske orgány


               EURÓPSKA KOMISIA
            V Bruseli12. 10. 2021
            COM(2021) 643 final
            2021/0333(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie v ministerskej rade Energetického spoločenstva o vymenovaní riaditeľa sekretariátu Energetického spoločenstva

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie na 19. zasadnutí ministerskej rady Energetického spoločenstva 25. novembra 2021 v Belehrade (Srbsko) v súvislosti s pripravovaným prijatím procedurálneho aktu ministerskej rady Energetického spoločenstva o vymenovaní budúceho riaditeľa sekretariátu Energetického spoločenstva (ďalej len „EnCS“).

               2.Kontext návrhu

               2.1.Zmluva o Energetickom spoločenstve

               Cieľom Zmluvy o založení Energetického spoločenstva (ďalej len „Zmluva o energetickom spoločenstve“) je vytvoriť stabilný regulačný a trhový rámec, ako aj jednotný regulačný priestor pre obchod v oblasti sieťovej energie vykonávaním dohodnutých častí acquis Únie o energetike stranami, ktoré nie sú členmi EÚ. Táto dohoda nadobudla platnosť 1. júla 2006. Európska únia je jednou zo strán Zmluvy o Energetickom spoločenstve
                  1
               . V Zmluve o Energetickom spoločenstve sa strany, ktoré nie sú členmi EÚ, nazývajú „zmluvné strany“.

               2.2.Ministerská rada Energetického spoločenstva

               Ministerská rada Energetického spoločenstva zabezpečuje plnenie cieľov stanovených v Zmluve o Energetickom spoločenstve. Stanovuje všeobecné politické usmernenia, prijíma opatrenia a procedurálne akty. Každá strana má jeden hlas a ministerská rada rozhoduje na základe rôznych hlasovacích pravidiel v závislosti od predmetu hlasovania. EÚ je jednou z desiatich strán a má jeden hlas, aj v závislosti od dotknutého predmetu.

               Ministerská rada Energetického spoločenstva vymenúva riaditeľa sekretariátu Energetického spoločenstva na návrh Európskej komisie na pevne stanovené obnoviteľné obdobie troch rokov. Procedurálny akt sa prijíma jednoduchou väčšinou. Komisia má výlučné právo navrhnúť uchádzača na pozíciu riaditeľa a svoje návrhy rozošle zmluvným stranám Energetického spoločenstva.

               2.3. Plánovaný procedurálny akt ministerskej rady

               Súčasný riaditeľ EnCS pán Janez Kopač bol prvýkrát vymenovaný v roku 2012. Jeho mandát bol obnovený v rokoch 2015 a 2018. Jeho platnosť sa skončí 30. novembra 2021.

               Komisia 23. februára 2021 vyhlásila otvorené výberové konanie na pozíciu budúceho riaditeľa sekretariátu Energetického spoločenstva na funkčné obdobie od 1. decembra 2021 (COM/2021/20055). Na túto pozíciu bolo podaných 92 prihlášok. Fáza výberu prebehla v súlade s existujúcimi pravidlami a vykonávacími usmerneniami.

               Porota predbežného výberu Komisie preskúmala prihlášky na základe podmienok účasti a výberových kritérií stanovených v oznámení o voľnom pracovnom mieste a zaradila do užšieho výberu uchádzačov, ktorí postúpia do ďalšej fázy výberového konania. Po porovnávacom posúdení uchádzačov Poradným výborom pre vymenúvanie (ďalej len „poradný výbor“) a pohovoroch s komisárkou Kadri Simsonovou sa Komisia domnieva, že pán Artur Lorkowski preukázal najlepšiu kombináciu manažérskych, riadiacich, komunikačných, reprezentačných a jazykových zručností, technickú spôsobilosť, medzinárodné skúsenosti a znalosti o Európskej únii, aby mohol vykonávať úlohy riaditeľa sekretariátu Energetického spoločenstva.

               Komisia sa následne rozhodla navrhnúť pána Artura Lorkowského za budúceho riaditeľa sekretariátu Energetického spoločenstva, ako sa uvádza v rozhodnutí Komisie z 24. septembra 2021 o stanovení návrhu procedurálneho aktu ministerskej rady o vymenovaní riaditeľa sekretariátu Energetického spoločenstva, ktorý má Komisia predložiť ministerskej rade Energetického spoločenstva, C(2021) 7021 final. Komisia predložila tento návrh zmluvným stranám Energetického spoločenstva 24. septembra 2021.

               3.Pozícia, ktorá sa má zaujať v mene Únie

               Vzhľadom na otvorené a súťažné výberové konanie organizované Komisiou by pozíciou, ktorá sa má zaujať v mene Únie v ministerskej rade Energetického spoločenstva, malo byť schválenie návrhu procedurálneho aktu ministerskej rady, ktorým sa pán Artur Lorkowski menuje za riaditeľa sekretariátu Energetického spoločenstva od 1. decembra 2021 v súlade s rozhodnutím Komisie z 24. septembra 2021 o stanovení návrhu procedurálneho aktu ministerskej rady o vymenovaní riaditeľa sekretariátu Energetického spoločenstva, ktorý má Komisia predložiť ministerskej rade Energetického spoločenstva, C(2021) 7021 final.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  2
               .

               4.1.2.Uplatnenie na tento prípad

               Ministerská rada je orgán zriadený dohodou, konkrétne Zmluvou o Energetickom spoločenstve.

               Pripravovaný procedurálny akt, ktorý má ministerská rada Energetického spoločenstva prijať, predstavuje akt s právnymi účinkami, pretože upravuje otázky organizácie Energetického spoločenstva a je právne záväzný aspoň pre inštitúcie Energetického spoločenstva v súlade s článkom 86 Zmluvy o Energetickom spoločenstve.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť za hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti energetiky.

               Hmotnoprávnym základom navrhovaného rozhodnutia je preto článok 194 ZFEÚ.

               4.3.Záver

               Právnym základom navrhovaného rozhodnutia by mal byť článok 194 ZFEÚ v spojení s článkom 218 ods. 9 ZFEÚ.

               2021/0333 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v ministerskej rade Energetického spoločenstva o vymenovaní riaditeľa sekretariátu Energetického spoločenstva

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 194 v spojení s jej článkom 218 ods. 9,

               so zreteľom na rozhodnutie Rady 2006/500/ES z 29. mája 2006 o uzavretí Zmluvy o Energetickom spoločenstve Európskym spoločenstvom,

               so zreteľom na Zmluvu o Energetickom spoločenstve, a najmä na jej články 69 a 88,

               so zreteľom na návrh Európskej komisie,

               keďže:

               (1)Rozhodnutím Rady 2006/500/ES z 29. mája 2006
                  3
                uzavrela Únia Zmluvu o založení Energetického spoločenstva (ďalej len „dohoda“), ktorá nadobudla platnosť 1. júla 2006.

               (2)Podľa článkov 69 a 88 dohody môže ministerská rada na návrh Európskej komisie prijať procedurálny akt, ktorým sa menuje riaditeľ sekretariátu Energetického spoločenstva.

               (3)Tretí mandát súčasného riaditeľa sekretariátu Energetického spoločenstva pána Janeza Kopača sa skončí 30. novembra 2021.

               (4)Ministerská rada Energetického spoločenstva počas svojho 19. zasadnutia v Belehrade (Srbsko) 25. novembra 2021 prijme procedurálny akt o vymenovaní budúceho riaditeľa sekretariátu Energetického spoločenstva.

               (5)Komisia 23. februára 2021 uverejnením oznámenia o voľnom pracovnom mieste vyhlásila otvorené výberové konanie na pozíciu budúceho riaditeľa sekretariátu Energetického spoločenstva na funkčné obdobie od 1. decembra 2021.

               (6)Komisia posúdila zručnosti a skúsenosti uchádzačov v súlade s vopred stanovenými výberovými kritériami, ktoré sa uvádzajú v oznámení o voľnom pracovnom mieste. Fáza výberu prebehla v súlade s existujúcimi pravidlami a vykonávacími usmerneniami. Komisia sa domnieva, že pán Artur Lorkowski preukázal najlepšiu kombináciu manažérskych, riadiacich, komunikačných, reprezentačných a jazykových zručností, technickú spôsobilosť, medzinárodné skúsenosti a znalosti o Európskej únii, aby mohol vykonávať úlohy riaditeľa sekretariátu Energetického spoločenstva,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 19. zasadnutí Ministerskej rady Energetického spoločenstva, je takáto:

               schváliť návrh procedurálneho aktu ministerskej rady, ktorým sa pán Artur Lorkowski menuje za riaditeľa sekretariátu Energetického spoločenstva od 1. decembra 2021 v súlade s návrhom Komisie prijatým rozhodnutím Komisie z 24. septembra 2021, C(2021) 7021 final, a predloženým ten istý deň ministerskej rade Energetického spoločenstva.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. EÚ L 198, 20.7.2006, s. 15.

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Ú. v. EÚ L 198, 20.7.2006, s. 15.


               EURÓPSKA KOMISIA
            V Bruseli20. 10. 2021
            COM(2021) 637 final
            2021/0330(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Osobitnom výbore pre colné otázky a uľahčenie obchodu a v Osobitnom výbore pre zemepisné označenia a obchod s vínom a liehovinami, ktoré sa zriaďujú Dohodou o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, v súvislosti s prijatím rokovacieho poriadku Osobitného výboru pre colné otázky a uľahčenie obchodu a rokovacieho poriadku Osobitného výboru pre zemepisné označenia a obchod s vínom a liehovinami

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v Osobitnom výbore pre colné otázky a uľahčenie obchodu a v Osobitnom výbore pre zemepisné označenia a obchod s vínom a liehovinami, zriadených Dohodou o hospodárskom partnerstve medzi Európskou úniou a jej členskými štátmi na jednej strane a štátmi Juhoafrického rozvojového spoločenstva (ďalej len „SADC“), ktoré sú zmluvnými stranami DHP, na strane druhej, v súvislosti s plánovaným prijatím rokovacieho poriadku Osobitného výboru pre colné otázky a uľahčenie obchodu a rokovacieho poriadku Osobitného výboru pre zemepisné označenia a obchod s vínom a liehovinami.

               2.Kontext návrhu

               2.1.Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej

               Cieľom Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“) je:

               a)prispieť k zníženiu a odstráneniu chudoby vybudovaním obchodného partnerstva v súlade s cieľom udržateľného rozvoja, miléniovými rozvojovými cieľmi a Dohodou z Cotonou;

               b)podporiť regionálnu integráciu, hospodársku spoluprácu a dobrú správu vecí verejných s cieľom vytvoriť a uplatňovať účinný, predvídateľný a transparentný regionálny regulačný rámec pre obchod a investície medzi zmluvnými stranami a medzi štátmi SADC-DHP;

               c)podporiť postupnú integráciu štátov SADC-DHP do svetového hospodárstva v súlade s ich politickými rozhodnutiami a prioritami rozvoja;

               d)zlepšiť kapacitu štátov SADC-DHP, pokiaľ ide o obchodnú politiku a otázky týkajúce sa obchodu;

               e)podporiť podmienky na zvýšenie investícií a iniciatív súkromného sektora a posilniť dodávateľské kapacity, konkurencieschopnosť a hospodársky rast v štátoch SADC-DHP a

               f)posilniť existujúce vzťahy medzi zmluvnými stranami na základe solidarity a vzájomného záujmu.

               Táto dohoda sa medzi Európskou úniou a jej členskými štátmi na jednej strane a Botswanou, Lesothom, Namíbiou, Eswatini a Južnou Afrikou na strane druhej predbežne vykonáva od 10. októbra 2016 a medzi Európskou úniou a jej členskými štátmi na jednej strane a Mozambikom na strane druhej od 4. februára 2018.

               2.2.Osobitný výbor pre colné otázky a uľahčenie obchodu a Osobitný výbor pre zemepisné označenia a obchod s vínom a liehovinami

               V článku 50 dohody sa zriaďuje Osobitný výbor pre colné otázky a uľahčenie obchodu a uvádza sa, že jeho úlohy zahŕňajú „stanovenie svojho rokovacieho poriadku“ [ods. 2 písm. f)].

               V článku 13 protokolu 3 „Zemepisné označenia a obchodovanie s vínom a liehovinami“ k dohode sa zriaďuje Osobitný výbor pre zemepisné označenia a obchod s vínom a liehovinami a uvádza sa, že „Osobitný výbor si stanoví svoj vlastný rokovací poriadok“ (ods. 5).

               2.3.Pripravované akty Osobitného výboru pre colné otázky a uľahčenie obchodu a Osobitného výboru pre zemepisné označenia a obchod s vínom a liehovinami

               Cieľom pripravovaných aktov je stanoviť rokovací poriadok Osobitného výboru pre colné otázky a uľahčenie obchodu a rokovací poriadok Osobitného výboru pre zemepisné označenia a obchod s vínom a liehovinami.

               3.Pozícia, ktorá sa má zaujať v mene Únie

               V tomto návrhu rozhodnutia Rady sa stanovuje pozícia, ktorá sa má zaujať v mene Únie v Osobitnom výbore pre zemepisné označenia a obchod s vínom a liehovinami a v Osobitnom výbore pre colné otázky a uľahčenie obchodu, ktoré sa zriaďujú dohodou medzi EÚ a štátmi SADC-DHP, v súvislosti s rokovacím poriadkom Osobitného výboru pre zemepisné označenia a obchod s vínom a liehovinami a rokovacím poriadkom Osobitného výboru pre colné otázky a uľahčenie obchodu.

               Zmluvné strany dohody rokovali o týchto rokovacích poriadkoch a dohodli sa, že v závislosti od rozhodovacích postupov EÚ by sa rokovacie poriadky mali prijať na nasledujúcich stretnutiach Osobitného výboru pre colné otázky a uľahčenie obchodu a Osobitného výboru pre zemepisné označenia a obchod s vínom a liehovinami.

               Podstata rokovacích poriadkov uvedených v prílohe je veľmi podobná podstate rokovacích poriadkov iných dohôd o hospodárskom partnerstve alebo iných obchodných dohôd.

               Rokovacie poriadky sú nevyhnutné na dotvorenie inštitucionálneho rámca dohody, a teda na zabezpečenie jej bezproblémového vykonávania.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky v zmysle pravidiel medzinárodného práva, ktorými sa predmetný orgán riadi. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“. Napokon pojem „akty s právnymi účinkami“ zahŕňa aj akty organizačnej povahy, ktoré majú vplyv na spôsob, akým sa prijímajú rozhodnutia v danom orgáne, napr. ak orgán s rozhodujúcimi právomocami prijme alebo zmení svoj rokovací poriadok.

               4.1.2.Uplatnenie na tento prípad

               Osobitný výbor pre zemepisné označenia a obchod s vínom a liehovinami a Osobitný výbor pre colné otázky a uľahčenie obchodu sú orgány zriadené dohodou, konkrétne dohodou medzi EÚ a štátmi SADC-DHP.

               Príslušné akty, ktoré majú tieto dva výbory prijať, predstavujú akty s právnymi účinkami, pretože ide o akty organizačnej povahy, ktoré majú vplyv na spôsob, akým sa prijímajú rozhodnutia v danom orgáne. Pripravovaný akt bude záväzný podľa medzinárodného práva v súlade s článkom 50 dohody a článkom 13 protokolu 3 k dohode.

               Pripravované akty nedopĺňajú ani nemenia inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu súvisí so spoločnou obchodnou politikou.

               Hmotnoprávnym základom navrhovaného rozhodnutia je preto článok 207 ods. 4 prvý pododsek ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktmi Osobitného výboru pre zemepisné označenia a obchod s vínom a liehovinami a Osobitného výboru pre colné otázky a uľahčenie obchodu sa zmení príslušný rokovací poriadok, po jeho prijatí je vhodné uverejniť ho v Úradnom vestníku Európskej únie.

               2021/0330 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Osobitnom výbore pre colné otázky a uľahčenie obchodu a v Osobitnom výbore pre zemepisné označenia a obchod s vínom a liehovinami, ktoré sa zriaďujú Dohodou o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, v súvislosti s prijatím rokovacieho poriadku Osobitného výboru pre colné otázky a uľahčenie obchodu a rokovacieho poriadku Osobitného výboru pre zemepisné označenia a obchod s vínom a liehovinami

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda o hospodárskom partnerstve medzi Európskou úniou a jej členskými štátmi na jednej strane a štátmi Juhoafrického rozvojového spoločenstva (ďalej len „SADC“), ktoré sú zmluvnými stranami DHP, na strane druhej bola Európskou úniou a jej členskými štátmi podpísaná 10. júna 2016
                  1
                (ďalej len „dohoda“). Medzi Európskou úniou a jej členskými štátmi na jednej strane a Botswanou, Lesothom, Namíbiou, Eswatini a Južnou Afrikou na strane druhej sa predbežne vykonáva od 10. októbra 2016 a medzi Európskou úniou a jej členskými štátmi na jednej strane a Mozambikom na strane druhej od 4. februára 2018.

               (2)Podľa článku 50 ods. 1 dohody sa zriaďuje Osobitný výbor pre colné otázky a uľahčenie obchodu.

               (3)Podľa článku 13 ods. 1 protokolu 3 k dohode sa zriaďuje Osobitný výbor pre zemepisné označenia a obchod s vínom a liehovinami.

               (4)Podľa článku 50 ods. 2 písm. f) dohody má Osobitný výbor pre colné otázky a uľahčenie obchodu stanoviť svoj rokovací poriadok.

               (5)Podľa článku 13 ods. 5 protokolu 3 k dohode má Osobitný výbor pre zemepisné označenia a obchod s vínom a liehovinami stanoviť svoj rokovací poriadok.

               (6)Je vhodné stanoviť pozíciu, ktorá sa má zaujať v mene Únie v týchto dvoch výboroch, keďže rozhodnutia, ktorými sa stanovujú rokovacie poriadky, budú mať právne účinky v Únii.

               (7)Pozícia Únie v týchto dvoch výboroch, pokiaľ ide o prijatie ich príslušných rokovacích poriadkov, by mala vychádzať z príslušných návrhov rozhodnutí týchto dvoch výborov, ktoré sú uvedené v prílohe k tomuto rozhodnutiu,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Osobitnom výbore pre colné otázky a uľahčenie obchodu, zriadenom podľa článku 50 Dohody o hospodárskom partnerstve medzi Európskou úniou a jej členskými štátmi na jednej strane a štátmi Juhoafrického rozvojového spoločenstva (ďalej len „SADC“), ktoré sú zmluvnými stranami DHP, na strane druhej, je založená na návrhu rozhodnutia tohto výboru týkajúceho sa jeho rokovacieho poriadku, ktorý je uvedený v prílohe k tomuto rozhodnutiu.

               Článok 2

               Pozícia, ktorá sa má zaujať v mene Únie v Osobitnom výbore pre zemepisné označenia a obchod s vínom a liehovinami, zriadenom podľa článku 13 protokolu 3 k Dohode o hospodárskom partnerstve medzi Európskou úniou a jej členskými štátmi na jednej strane a štátmi Juhoafrického rozvojového spoločenstva (ďalej len „SADC“), ktoré sú zmluvnými stranami DHP, na strane druhej, je založená na návrhu rozhodnutia tohto výboru týkajúceho sa jeho rokovacieho poriadku, ktorý je uvedený v prílohe k tomuto rozhodnutiu.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (Ú. v. EÚ L 250, 16.9.2016, s. 3).

    ---documentbreak---

               EURÓPSKA KOMISIA
            V Bruseli20. 10. 2021
            COM(2021) 637 final

            PRÍLOHY
            k
            návrhu na rozhodnutie Rady
            o pozícii, ktorá sa má zaujať v mene Európskej únie v Osobitnom výbore pre colné otázky a uľahčenie obchodu a v Osobitnom výbore pre zemepisné označenia a obchod s vínom a liehovinami, ktoré sa zriaďujú Dohodou o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, v súvislosti s prijatím rokovacieho poriadku Osobitného výboru pre colné otázky a uľahčenie obchodu a rokovacieho poriadku Osobitného výboru pre zemepisné označenia a obchod s vínom a liehovinami

               DODATOK 1

               Návrh ROZHODNUTIA č. […]

               OSOBITNÉHO VÝBORU PRE COLNÉ OTÁZKY A UĽAHČENIE OBCHODU

               týkajúceho sa jeho rokovacieho poriadku

               OSOBITNÝ VÝBOR PRE COLNÉ OTÁZKY A UĽAHČENIE OBCHODU,

               so zreteľom na Dohodu o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“), ktorá bola podpísaná 10. júna 2016 v Kasane, a najmä na jej článok 50 ods. 2 písm. f),

               PRIJAL TOTO ROZHODNUTIE:

               Rokovací poriadok Osobitného výboru pre colné otázky a uľahčenie obchodu sa ustanovuje v znení, ktoré sa uvádza v prílohe.

               Toto rozhodnutie nadobúda účinnosť…

               V … dňa …

               Príloha

               ROKOVACÍ PORIADOK OSOBITNÉHO VÝBORU PRE COLNÉ OTÁZKY A UĽAHČENIE OBCHODU

               KAPITOLA I

               ORGANIZÁCIA

               Článok 1

               Zloženie a predsedníctvo

               1.Osobitný výbor pre colné otázky a uľahčenie obchodu zriadený v súlade s článkom 50 Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“) plní svoje úlohy, ako sa stanovuje v článku 50 dohody.

               2.Odkaz na „zmluvné strany“ v tomto rokovacom poriadku zodpovedá vymedzeniu uvedenému v článku 104 dohody.

               3.Ako sa stanovuje v článku 50 ods. 1 dohody, Osobitný výbor pre colné otázky a uľahčenie obchodu pozostáva zo zástupcov zmluvných strán.

               4.Ako sa stanovuje v článku 50 ods. 4 dohody, Osobitnému výboru pre colné otázky a uľahčenie obchodu predsedá striedavo úradník Európskej komisie a úradník štátov SADC-DHP. Prvému zasadnutiu Osobitného výboru pre colné otázky a uľahčenie obchodu predsedá spoločne úradník Európskej komisie a úradník štátov SADC-DHP.

               5.Mandát prvého predsedníckeho obdobia sa začína dňom prvého zasadnutia Osobitného výboru pre colné otázky a uľahčenie obchodu a končí sa 31. decembra toho istého roku.

               Článok 2

               Zasadnutia

               1.Osobitný výbor pre colné otázky a uľahčenie obchodu zasadá raz ročne alebo na žiadosť ktorejkoľvek zo zmluvných strán. Zasadnutia sa konajú striedavo v Bruseli alebo na území jedného zo štátov SADC-DHP, pokiaľ sa zmluvné strany nedohodnú inak.

               2.Pokiaľ sa zmluvné strany nedohodnú inak, zasadnutia Osobitného výboru pre colné otázky a uľahčenie obchodu zvoláva predsedajúca zmluvná strana po konzultácii s druhou zmluvnou stranou.

               Článok 3

               Pozorovatelia

               Osobitný výbor pre colné otázky a uľahčenie obchodu sa môže ad hoc rozhodnúť, že prizve pozorovateľov, a môže určiť, ktoré body programu im sprístupní.

               Článok 4

               Sekretariát

               1.Zmluvná strana, ktorá je hostiteľom zasadnutia Osobitného výboru pre colné otázky a uľahčenie obchodu, vykonáva úlohu sekretariátu.

               2.Ak sa zasadnutie koná prostredníctvom elektronických prostriedkov, úlohu sekretariátu vykonáva predsedajúca zmluvná strana.

               KAPITOLA II

               FUNGOVANIE

               Článok 5

               Dokumenty

               Ak sa rokovania Osobitného výboru pre colné otázky a uľahčenie obchodu zakladajú na písomných podkladových dokumentoch, sekretariát Osobitného výboru pre colné otázky a uľahčenie obchodu tieto dokumenty očísluje a rozošle ako dokumenty Osobitného výboru pre colné otázky a uľahčenie obchodu.

               Článok 6

               Oznamovanie a programy zasadnutí

               1.Sekretariát informuje zmluvné strany o zvolaní zasadnutia a vyžiada si podnety do programu najneskôr 30 dní pred zasadnutím. V prípade naliehavej záležitosti a/alebo nepredvídaných okolností, ktoré je potrebné posúdiť, možno zasadnutie zvolať v krátkom čase.

               2.Predbežný program každého zasadnutia vypracúva sekretariát Osobitného výboru pre colné otázky a uľahčenie obchodu. Sekretariát ho zašle predsedovi a členom Osobitného výboru pre colné otázky a uľahčenie obchodu najneskôr 14 dní pred začiatkom zasadnutia.

               3.Predbežný program obsahuje body, ktorých zaradenie do programu si od sekretariátu Osobitného výboru pre colné otázky a uľahčenie obchodu vyžiadala niektorá zo zmluvných strán.

               4.Program prijíma Osobitný výbor pre colné otázky a uľahčenie obchodu na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým zmluvné strany súhlasia.

               5.Predseda Osobitného výboru pre colné otázky a uľahčenie obchodu môže so súhlasom všetkých zmluvných strán prizvať na zasadnutia odborníkov, aby poskytli informácie o konkrétnych témach.

               Článok 7

               Správa zo zasadnutia

               Pokiaľ sa zmluvné strany nedohodnú inak, sekretariát Osobitného výboru pre colné otázky a uľahčenie obchodu vypracuje z každého zasadnutia správu, ktorá sa schváli na konci každého zasadnutia.

               Článok 8

               Rozhodnutia a odporúčania

               1.Osobitný výbor pre colné otázky a uľahčenie obchodu prijíma rozhodnutia alebo odporúčania konsenzom v prípadoch stanovených v dohode alebo v prípadoch, v ktorých naň Spoločná rada alebo Výbor pre obchod a rozvoj preniesol takúto právomoc.

               2.V prípadoch, keď má Osobitný výbor pre colné otázky a uľahčenie obchodu podľa dohody právomoc prijímať rozhodnutia alebo odporúčania, alebo v prípadoch, keď naň Spoločná rada alebo Výbor pre obchod a rozvoj takúto právomoc preniesol, takéto akty sa v správach zo zasadnutí nazývajú „rozhodnutie“ alebo „odporúčanie“. Sekretariát Osobitného výboru pre colné otázky a uľahčenie obchodu pridelí každému schválenému rozhodnutiu alebo odporúčaniu poradové číslo a uvedie dátum prijatia a opis predmetu daného aktu. V každom rozhodnutí alebo odporúčaní sa stanoví dátum nadobudnutia jeho účinnosti.

               3.V prípade, že niektorý zo štátov SADC-DHP nie je prítomný, rozhodnutia a/alebo odporúčania zo zasadnutia tomuto členovi, ktorý sa na zasadnutí nemohol zúčastniť, oznámi sekretariát. Tento štát SADC-DHP poskytne do 10 kalendárnych dní od odoslania rozhodnutí a/alebo odporúčaní písomnú odpoveď, v ktorej uvedie tie rozhodnutia a/alebo odporúčania, s ktorými nesúhlasí, ako aj dôvody svojho nesúhlasu. Ak sa písomná odpoveď do 10 kalendárnych dní nedoručí, tieto rozhodnutia a/alebo odporúčania sa považujú za prijaté. V prípade, že štát SADC-DHP, ktorý sa na zasadnutí nezúčastnil, nesúhlasí s rozhodnutiami a/alebo odporúčaniami, uplatňuje sa postup uvedený v odseku 4.

               4.V období medzi zasadnutiami môže Osobitný výbor pre colné otázky a uľahčenie obchodu prijímať rozhodnutia a odporúčania na základe písomného postupu, ak sa tak obe strany dohodnú. Písomný postup spočíva vo výmene nót medzi zástupcami zmluvných strán.

               5.Rozhodnutia a odporúčania prijaté Osobitným výborom pre colné otázky a uľahčenie obchodu sa autentifikujú prostredníctvom autentického vyhotovenia, ktoré podpíše zástupca Európskej únie a zástupca štátov SADC-DHP.

               Článok 9

               Prístup verejnosti

               1.Pokiaľ sa nerozhodne inak, zasadnutia Osobitného výboru pre colné otázky a uľahčenie obchodu sú neverejné.

               2.Každá zmluvná strana môže rozhodnúť, že rozhodnutia a odporúčania Osobitného výboru pre colné otázky a uľahčenie obchodu zverejní.

               KAPITOLA III

               ZÁVEREČNÉ USTANOVENIA

               Článok 10

               Výdavky

               1.Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Osobitného výboru pre colné otázky a uľahčenie obchodu, a to tak výdavky na personál, cestovné výdavky a diéty, ako aj poštovné a telekomunikačné výdavky.

               2.Výdavky, ktoré súvisia s organizáciou zasadnutí, zabezpečením tlmočníckych služieb a rozmnožením dokumentov, znáša zmluvná strana, ktorá je hostiteľom zasadnutia.

               Článok 11

               Zmena rokovacieho poriadku

               Tento rokovací poriadok možno meniť písomne rozhodnutím Osobitného výboru pre colné otázky a uľahčenie obchodu v súlade s článkom 8.

               DODATOK 2

               Návrh ROZHODNUTIA č. […]

               OSOBITNÉHO VÝBORU PRE ZEMEPISNÉ OZNAČENIA A OBCHOD S VÍNOM A LIEHOVINAMI

               týkajúceho sa jeho rokovacieho poriadku

               OSOBITNÝ VÝBOR PRE ZEMEPISNÉ OZNAČENIA A OBCHOD S VÍNOM A LIEHOVINAMI

               so zreteľom na Dohodu o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“), ktorá bola podpísaná 10. júna 2016 v Kasane, a najmä na článok 13 ods. 5 protokolu 3 k tejto dohode,

               PRIJAL TOTO ROZHODNUTIE:

               Rokovací poriadok Osobitného výboru pre zemepisné označenia a obchod s vínom a liehovinami sa ustanovuje v znení, ktoré sa uvádza v prílohe.

               Toto rozhodnutie nadobúda účinnosť…

               V … dňa …

               Príloha

               ROKOVACÍ PORIADOK OSOBITNÉHO VÝBORU PRE ZEMEPISNÉ OZNAČENIA A OBCHOD S VÍNOM A LIEHOVINAMI

               KAPITOLA I

               ORGANIZÁCIA

               Článok 1

               Zloženie a predsedníctvo

               1.Osobitný výbor pre zemepisné označenia a obchod s vínom a liehovinami (ďalej len „osobitný výbor“) zriadený na základe článku 13 protokolu 3 k Dohode o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“) plní svoje úlohy v súlade s uvedeným článkom.

               2.Odkaz na „zmluvné strany“ v tomto rokovacom poriadku zodpovedá vymedzeniu uvedenému v článku 1 protokolu 3 k dohode, konkrétne ide o Južnú Afriku a EÚ.

               3.Osobitný výbor pozostáva zo zástupcov zmluvných strán.

               4.Zasadnutiam osobitného výboru predsedá striedavo úradník Európskej komisie a úradník Južnej Afriky.

               5.Mandát prvého predsedníckeho obdobia uvedený v odseku 4 sa začína dňom prvého zasadnutia osobitného výboru a končí sa 31. decembra toho istého roku.

               Článok 2

               Zasadnutia

               1.Osobitný výbor zasadá pravidelne aspoň raz za rok a na žiadosť ktorejkoľvek zmluvnej strany. Zasadnutia sa konajú striedavo v Bruseli alebo na území jedného zo štátov SADC-DHP, pokiaľ sa zmluvné strany nedohodnú inak.

               2.Pokiaľ sa zmluvné strany nedohodnú inak, zasadnutia osobitného výboru zvoláva predsedajúca zmluvná strana po konzultácii s druhou zmluvnou stranou.

               3.Zmluvné strany sa môžu dohodnúť, že zasadnutia osobitného výboru sa uskutočnia prostredníctvom elektronických prostriedkov.

               Článok 3

               Pozorovatelia

               Osobitný výbor sa môže ad hoc rozhodnúť, že na svoje zasadnutia prizve pozorovateľov, a môže určiť, ktoré body programu im sprístupní.

               Článok 4

               Sekretariát

               1.Zmluvná strana, ktorá je hostiteľom zasadnutia osobitného výboru, vykonáva úlohu sekretariátu osobitného výboru (ďalej len „sekretariát“).

               2.Ak sa zasadnutie koná prostredníctvom elektronických prostriedkov, úlohu sekretariátu vykonáva predsedajúca zmluvná strana.

               KAPITOLA II

               FUNGOVANIE

               Článok 5

                  Dokumenty

               Ak sa rokovania osobitného výboru zakladajú na písomných podkladových dokumentoch, sekretariát tieto dokumenty očísluje a rozošle ako dokumenty osobitného výboru.

               Článok 6

               Oznamovanie a programy zasadnutí

               1.Sekretariát informuje zmluvné strany o zvolaní zasadnutia a vyžiada si podnety do programu najneskôr 30 dní pred zasadnutím. V prípade naliehavej záležitosti alebo nepredvídaných okolností, ktoré je potrebné posúdiť, možno zasadnutie zvolať v krátkom čase.

               2.Predbežný program každého zasadnutia vypracúva sekretariát. Sekretariát ho zašle predsedovi a členom osobitného výboru najneskôr 14 dní pred zasadnutím.

               3.Predbežný program obsahuje body, ktorých zaradenie do programu si od sekretariátu vyžiadala niektorá zo zmluvných strán.

               4.Program prijíma osobitný výbor na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým zmluvné strany súhlasia.

               5.Predseda osobitného výboru môže so súhlasom zmluvných strán prizvať na zasadnutia odborníkov, aby poskytli informácie o konkrétnych témach.

               Článok 7

               Správa zo zasadnutia

               Pokiaľ sa zmluvné strany nedohodnú inak, sekretariát vypracuje z každého zasadnutia správu, ktorá sa schváli na konci každého zasadnutia.

               Článok 8

               Rozhodnutia a odporúčania

               1.Osobitný výbor môže v súlade s článkom 13 ods. 3 protokolu 3 k dohode predkladať odporúčania a prijímať rozhodnutia konsenzom v prípadoch stanovených v protokole 3 k dohode.

               2.V prípadoch, keď má osobitný výbor podľa protokolu 3 k dohode právomoc prijímať rozhodnutia alebo odporúčania, alebo v prípadoch, keď naň Výbor pre obchod a rozvoj takúto právomoc preniesol, takéto akty sa v správach zo zasadnutí uvedených v článku 7 nazývajú „rozhodnutie“ alebo „odporúčanie“. Sekretariát pridelí každému prijatému rozhodnutiu alebo odporúčaniu poradové číslo a uvedie dátum prijatia a opis predmetu daného aktu. V každom rozhodnutí alebo odporúčaní sa stanoví dátum nadobudnutia jeho účinnosti.

               3.V období medzi zasadnutiami môže osobitný výbor prijať rozhodnutia alebo odporúčania písomným postupom alebo elektronickými prostriedkami, ak s tým obe zmluvné strany súhlasia. Písomný postup spočíva vo výmene nót medzi zástupcami zmluvných strán.

               4.Rozhodnutia a odporúčania prijaté osobitným výborom sa autentifikujú dvoma originálnymi vyhotoveniami podpísanými zástupcom EÚ a zástupcom Južnej Afriky.

               Článok 9

               Prístup verejnosti

               1.Pokiaľ sa zmluvné strany nerozhodnú inak, zasadnutia osobitného výboru sú neverejné.

               2.Zmluvné strany môžu rozhodnúť, že rozhodnutia a odporúčania osobitného výboru zverejnia.

               KAPITOLA III

               ZÁVEREČNÉ USTANOVENIA

               Článok 10

               Výdavky

               1.Každá zmluvná strana uhradí všetky výdavky, ktoré jej vznikli v dôsledku účasti na zasadnutiach osobitného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.

               2.Výdavky, ktoré súvisia s organizáciou zasadnutia, zabezpečením tlmočníckych služieb a rozmnožením dokumentov, znáša zmluvná strana, ktorá je hostiteľom zasadnutia.

               Článok 11

               Výbor pre obchod a rozvoj

               Osobitný výbor podáva správy Výboru pre obchod a rozvoj.

               Článok 12

                  Zmena rokovacieho poriadku

               Tento rokovací poriadok možno meniť písomne rozhodnutím osobitného výboru prijatým v súlade s článkom 8.


               EURÓPSKA KOMISIA
            V Bruseli20. 10. 2021
            COM(2021) 639 final
            2021/0331(NLE)

            Návrh
            ROZHODNUTIE RADY
            o pozícii, ktorá sa má v mene Európskej únie zaujať v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o prijatie rokovacieho poriadku spoločného výboru

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v Spoločnom výbore zmluvných strán zriadenom článkom 11 Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o plánované prijatie rokovacieho poriadku spoločného výboru.

               2.Kontext návrhu

               2.1.Dohoda o bezpečnosti civilného letectva medzi Európskou úniou a vládou Čínskej ľudovej republiky

               Cieľom Dohody o bezpečnosti civilného letectva medzi Európskou úniou a vládou Čínskej ľudovej republiky (ďalej len „dohoda“) je posilniť dvojstrannú spoluprácu v oblasti bezpečnosti civilného letectva a uľahčiť obchod s výrobkami leteckej technicky a investície do týchto výrobkov medzi Úniou a Čínskou ľudovou republikou. Dohoda nadobudla platnosť 1. septembra 2020.

               2.2.Spoločný výbor zmluvných strán

               Spoločný výbor zmluvných strán je zriadený na účely účinného fungovania dohody vrátane a) riešenia otázok týkajúcich sa uplatňovania a vykonávania dohody; b) posudzovania možností lepšieho uplatňovania tejto dohody a prípadne vydávania odporúčaní zmluvným stranám na zmenu tejto dohody; c) prijímania zmien príloh; d) koordinácie vypracovania a prijímania nových príloh a e) v náležitých prípadoch prijímania pracovných postupov regulačnej spolupráce a transparentnosti pre všetky činnosti uvedené v článku 3 dohody. Spoločný výbor vypracuje a prijme vlastný rokovací poriadok.

               Úniu v spoločnom výbore zastupuje Európska komisia, ktorej pomáha Agentúra Európskej únie pre bezpečnosť letectva (EASA) a ktorú ako zástupcovia členských štátov sprevádzajú letecké úrady
                  1
               .

               2.3.Pripravovaný akt Spoločného výboru zmluvných strán

               Spoločný výbor zmluvných strán má na svojom prvom zasadnutí, ktoré sa má konať v druhej polovici roku 2021, prijať svoj rokovací poriadok (ďalej len „pripravovaný akt“). Účelom pripravovaného aktu je stanoviť pravidlá a postupy potrebné na usporadúvanie a konanie zasadnutí Spoločného výboru zmluvných strán. Pripravovaný akt pozostáva z jedenástich článkov.

               V článku 1 sa stanovuje vymedzenie pojmov „zmluvná strana“ a „zmluvné strany“.

               V článku 2 sa stanovuje, že spoločnému výboru predsedajú spoločne zástupca Európskej únie a zástupca vlády Čínskej ľudovej republiky. V tomto článku sa rovnako stanovuje, že Európsku úniu v spoločnom výbore zastupuje Európska komisia, ktorej pomáha Agentúra Európskej únie pre bezpečnosť letectva (EASA) a ktorú sprevádzajú letecké úrady členských štátov Európskej únie. V článku 2 sa napokon uvádza, že vládu Čínskej ľudovej republiky v spoločnom výbore zastupuje čínsky úrad civilného letectva (CAAC).

               V článku 3 sa stanovuje, že spoločný výbor zasadá v pravidelných intervaloch, podľa možnosti raz ročne, a že miesta zasadnutia sa budú v čo najväčšej miere striedať medzi Bruselom a Pekingom. Alternatívne by sa mohli zorganizovať rokovania prostredníctvom videokonferencie, pričom rozhodnutia a odporúčania prijaté počas videokonferencií budú mať rovnakú právnu hodnotu ako rozhodnutia a odporúčania prijaté na fyzických zasadnutiach. Pokiaľ sa predsedovia nedohodnú inak, zasadnutia spoločného výboru sú neverejné. Zasadnutia budú prebiehať a dokumenty sa budú vyhotovovať v anglickom jazyku. Náklady na tlmočenie alebo preklad do iného jazyka hradí zmluvná strana, ktorá o tlmočenie či preklad požiadala.

               V článku 4 sa stanovuje, že pred každým zasadnutím sa zmluvné strany navzájom informujú o zamýšľanom zložení svojich delegácií, pričom každá z nich vymenuje svojho predsedu. Predsedovia môžu ad hoc súhlasiť s tým, že na zasadnutia spoločného výboru sa s cieľom poskytnúť informácie o konkrétnych témach alebo ako pozorovatelia prizvú tretie strany.

               V článku 5 sa uvádza, že ako tajomníci spoločného výboru konajú spoločne úradník Európskej komisie a úradník čínskeho úradu civilného letectva.

               V článku 6 sa stanovuje, že predsedovia po vzájomnej dohode stanovia predbežný program každého zasadnutia. Tento predbežný program a všetky príslušné dokumenty na zasadnutie zašlú tajomníci účastníkom najneskôr pätnásť pracovných dní pred dňom zasadnutia. Spoločný výbor prijíma program na začiatku každého zasadnutia. Ak sa na tom zmluvné strany dohodnú, môžu sa do programu zaradiť aj iné body, než sú tie, ktoré sú uvedené v predbežnom programe. S cieľom zohľadniť požiadavky vyplývajúce z vnútorných postupov niektorej zo zmluvných strán alebo naliehavosť konkrétnej veci môžu predsedovia na základe dohody upraviť lehotu na zaslanie dokumentov vrátane predbežného programu uvedenú v odseku 1.

               V článku 7 sa stanovuje, že po každom zasadnutí spoločného výboru sa vypracuje návrh zápisnice zo zasadnutia. Uvedú sa v ňom prijaté rozhodnutia, odporúčania a závery. Zápisnicu schvaľuje spoločný výbor na svojom nasledujúcom zasadnutí. Po schválení zápisnicu podpíšu predsedovia a každá zmluvná strana uloží jedno originálne vyhotovenie alebo jednu naskenovanú kópiu.

               Článok 8 sa týka vymedzenia písomného postupu, aby sa v prípade potreby a v odôvodnených prípadoch mohli odporúčania a rozhodnutia spoločného výboru prijímať písomným postupom. Na tento účel si predsedovia vymenia návrhy opatrení, ku ktorým má spoločný výbor zaujať stanovisko a ktoré potom možno potvrdiť korešpondenčne. Každá zmluvná strana však môže na účely prerokovania záležitosti požiadať o zvolanie zasadnutia spoločného výboru.

               Článok 9 sa týka rozhodovacieho procesu v spoločnom výbore. Spoločný výbor prijíma rozhodnutia a odporúčania na základe konsenzu medzi zmluvnými stranami. Rozhodnutia a odporúčania spoločného výboru sa nazývajú „rozhodnutie“ a „odporúčanie“, pričom po názve nasleduje poradové číslo, dátum ich prijatia a opis ich predmetu. Rozhodnutia a odporúčania spoločného výboru podpisujú predsedovania a po ich prijatí spoločným výborom ich zmluvné strany vykonávajú v súlade so svojimi vlastnými vnútornými postupmi. Zmluvné strany môžu rozhodnutia prijaté spoločným výborom uverejniť vo svojich príslušných úradných publikáciách. Odporúčania alebo akýkoľvek iný akt prijatý spoločným výborom možno uverejniť, ak s tým zmluvné strany súhlasia. Z rozhodnutí a odporúčaní si každá zmluvná strana ponechá jedno originálne vyhotovenie alebo jednu naskenovanú kópiu.

               V článku 10 sa spoločnému výboru umožňuje zriaďovať technické pracovné skupiny, ktoré majú spoločnému výboru pomáhať pri plnení jeho úloh, a umožňuje sa mu vykonávať nad nimi dohľad. Štatút pracovnej skupiny sa pripojí k rozhodnutiu, ktorým sa pracovná skupina zriaďuje. Štatút môže okrem iného zahŕňať zloženie pracovnej skupiny. Pracovné skupiny sa skladajú zo zástupcov zmluvných strán a pracujú na základe poverenia spoločného výboru, ktorému podávajú správy po každom svojom zasadnutí. Neprijímajú rozhodnutia, no môžu spoločnému výboru predkladať odporúčania. Spoločný výbor môže kedykoľvek rozhodnúť o zrušení niektorej z existujúcich pracovných skupín, o zmene jej štatútu alebo o zriadení nových pracovných skupín, ktoré mu majú pomáhať pri plnení jeho úloh.

               Posledný článok 11 sa týka výdavkov. Za úhradu vlastných výdavkov, ktoré zmluvným stranám vzniknú z dôvodu ich účasti na zasadnutiach spoločného výboru a pracovných skupín, vrátane výdavkov na personál, cestovné náklady a diéty, ako aj poštovných a telekomunikačných nákladov zodpovedajú zmluvné strany. Náklady spojené s materiálnym zabezpečením zasadnutí znáša hostiteľská zmluvná strana.

               3.Pozícia, ktorá sa má zaujať v mene Únie

               Pozícia, ktorá sa má zaujať v mene Únie v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky, je prijať pripravovaný akt na prvom zasadnutí spoločného výboru.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa predmetný orgán riadi. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  2
               .

               4.1.2.Uplatnenie na tento prípad

               Spoločný výbor zmluvných strán je orgán zriadený dohodou, konkrétne Dohodou o bezpečnosti civilného letectva medzi Európskou úniou a vládou Čínskej ľudovej republiky.

               Akt, ktorý má Spoločný výbor zmluvných strán prijať, predstavuje akt s právnymi účinkami. V súlade s článkom 11 Dohody o bezpečnosti civilného letectva medzi Európskou úniou a vládou Čínskej ľudovej republiky bude mať pripravovaný akt záväzný účinok podľa medzinárodného práva.

               Pripravovaný akt nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa pozícia v mene Únie zaujíma. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť za hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ, resp. hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú spoločnej dopravnej politiky, konkrétne politiky v oblasti letectva.

               Hmotnoprávnym základom navrhovaného rozhodnutia je preto článok 100 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 100 ods. 2 ZFEÚ v spojení s článkom 218 ods. 9 ZFEÚ.

               2021/0331 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o prijatie rokovacieho poriadku spoločného výboru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohoda o bezpečnosti civilného letectva medzi Európskou úniou a vládou Čínskej ľudovej republiky
                  3
                (ďalej len „dohoda“) bola v mene Únie schválená rozhodnutím Rady (EÚ) 2020/1075 z 26. júna 2020
                  4
                a nadobudla platnosť 1. septembra 2020.
                  5

               (2)V článku 11 ods. 1 dohody sa stanovuje, že na účinné uplatňovanie dohody sa zriaďuje Spoločný výbor zmluvných strán.

               (3)V článku 11 ods. 3 dohody sa ďalej stanovuje, že tento spoločný výbor vypracuje a prijme vlastný rokovací poriadok.

               (4)Návrh rokovacieho poriadku bol vypracovaný v spolupráci medzi Komisiou a čínskym úradom civilného letectva.

               (5)Keďže rokovací poriadok spoločného výboru bude pre Úniu záväzný, je vhodné stanoviť pozíciu, ktorá sa má v mene Únie v spoločnom výbore zaujať, pokiaľ ide o jeho prijatie,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky v súvislosti s prijatím rokovacieho poriadku spoločného výboru, je založená na prílohe k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda/predsedníčka

                     (1)

                        ROZHODNUTIE RADY (EÚ) 2020/1075 z 26. júna 2020 o uzavretí Dohody o bezpečnosti civilného letectva medzi Európskou úniou a vládou Čínskej ľudovej republiky, článok 3 ods. 1.

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Ú. v. EÚ L 240, 24.7.2020, s. 4 – 23.

                     (4)

                        Ú. v. EÚ L 240, 24.7.2020, s. 1 – 3.

                     (5)

                        Ú. v. EÚ L 3, 7.1.2021, s. 3 – 3.

    ---documentbreak---

               EURÓPSKA KOMISIA
            V Bruseli20. 10. 2021
            COM(2021) 639 final

            PRÍLOHA
            k
            návrhu na rozhodnutie Rady
            o pozícii, ktorá sa má v mene Európskej únie zaujať v spoločnom výbore zriadenom na základe Dohody o bezpečnosti civilného letectva medzi Európskou úniou a vládou Čínskej ľudovej republiky, pokiaľ ide o prijatie rokovacieho poriadku spoločného výboru

               PRÍLOHA

               Spoločný výbor zmluvných strán

               Dohody o bezpečnosti civilného letectva medzi Európskou úniou

               a vládou Čínskej ľudovej republiky

               ROKOVACÍ PORIADOK

               Článok 1

               Vymedzenie pojmov

               Na účely tohto rokovacieho poriadku pojem:

               1. „zmluvná strana“ je Európska únia alebo vláda Čínskej ľudovej republiky;

               2. „zmluvné strany“ sú Európska únia a vláda Čínskej ľudovej republiky.

               Článok 2

               Predseda a zloženie

               1. Spoločnému výboru predsedajú spoločne zástupca Európskej únie a zástupca vlády Čínskej ľudovej republiky.

               2. Európsku úniu v spoločnom výbore zastupuje Európska komisia, ktorej pomáha Agentúra Európskej únie pre bezpečnosť letectva a ktorú sprevádzajú letecké úrady členských štátov Európskej únie.

               3. Vládu Čínskej ľudovej republiky v spoločnom výbore zastupuje čínsky úrad civilného letectva.

               Článok 3

               Zasadnutia

               1. Spoločný výbor zasadá v pravidelných intervaloch, podľa možnosti raz ročne. O zvolanie zasadnutia môže požiadať ktorákoľvek zmluvná strana.

               2. Miesta zasadnutí sa budú v čo najväčšej miere striedať medzi Bruselom a Pekingom. Alternatívne by sa mohli usporiadať rokovania prostredníctvom videokonferencie. Rozhodnutia a odporúčania prijaté počas videokonferencií budú mať rovnakú právnu hodnotu ako rozhodnutia a odporúčania prijaté na fyzických zasadnutiach. Keď sa zmluvné strany dohodnú na dátume a mieste zasadnutia, za Európsku úniu zvolá zasadnutie Európska komisia a za vládu Čínskej ľudovej republiky čínsky úrad civilného letectva.

               3. Pokiaľ sa predsedovia nedohodnú inak, zasadnutia spoločného výboru sú neverejné. Po vzájomnej dohode predsedov sa po zasadnutiach môže vydať tlačová správa.

               4. Zasadnutia budú prebiehať a dokumenty sa budú vyhotovovať v anglickom jazyku. Náklady na tlmočenie alebo preklad do iného jazyka hradí zmluvná strana, ktorá o tlmočenie či preklad požiadala.

               Článok 4

               Delegácie

               1. Pred každým zasadnutím sa zmluvné strany navzájom informujú o zamýšľanom zložení svojich delegácií, pričom každá z nich vymenuje svojho predsedu.

               2. Predsedovia môžu ad hoc súhlasiť s tým, že na zasadnutia spoločného výboru sa s cieľom poskytnúť informácie o konkrétnych témach alebo ako pozorovatelia prizvú tretie strany.

               Článok 5

               Sekretariát

               Ako tajomníci spoločného výboru konajú spoločne úradník Európskej komisie a úradník čínskeho úradu civilného letectva.

               Článok 6

               Program zasadnutí

               1. Predsedovia po vzájomnej dohode stanovia predbežný program každého zasadnutia. Tento predbežný program a všetky príslušné dokumenty na zasadnutie zašlú tajomníci účastníkom najneskôr pätnásť pracovných dní pred dňom zasadnutia.

               2. Spoločný výbor prijme program na začiatku každého zasadnutia. Body, ktoré nie sú zahrnuté do predbežného programu, sa môžu zahrnúť do programu so súhlasom oboch zmluvných strán.

               3. S cieľom zohľadniť požiadavky vyplývajúce z vnútorných postupov niektorej zo zmluvných strán alebo naliehavosť konkrétnej veci môžu predsedovia na základe dohody upraviť lehotu na zaslanie dokumentov vrátane predbežného programu uvedenú v odseku 1.

               Článok 7

               Zápisnica

               1. Po každom zasadnutí spoločného výboru sa vypracuje návrh zápisnice zo zasadnutia. Uvedú sa v ňom prijaté rozhodnutia, odporúčania a závery.

               2. Zápisnicu schvaľuje spoločný výbor na svojom nasledujúcom zasadnutí.

               3. Po schválení zápisnicu podpíšu predsedovia a každá zmluvná strana uloží jedno originálne vyhotovenie alebo jednu naskenovanú kópiu.

               Článok 8

               Písomné konanie

               Pokiaľ je to potrebné a odôvodnené, možno odporúčania a rozhodnutia spoločného výboru prijať písomným postupom. Na tento účel si predsedovia vymenia návrhy opatrení, ku ktorým má spoločný výbor zaujať stanovisko a ktoré potom možno potvrdiť korešpondenčne. Každá zmluvná strana však môže na účely prerokovania záležitosti požiadať o zvolanie zasadnutia spoločného výboru.

               Článok 9

               Porady

               1. Spoločný výbor prijíma rozhodnutia a odporúčania na základe konsenzu medzi zmluvnými stranami.

               2. Rozhodnutia a odporúčania spoločného výboru sa nazývajú „rozhodnutie“ a „odporúčanie“, pričom po názve nasleduje poradové číslo, dátum ich prijatia a opis ich predmetu.

               3. Rozhodnutia a odporúčania spoločného výboru podpisujú predsedovia.

               4. Zmluvné strany vykonávajú rozhodnutia prijaté spoločným výborom v súlade so svojimi vlastnými vnútornými postupmi.

               5. Zmluvné strany môžu rozhodnutia prijaté spoločným výborom uverejniť vo svojich príslušných úradných publikáciách. Odporúčania alebo akýkoľvek iný akt prijatý spoločným výborom možno uverejniť, ak s tým zmluvné strany súhlasia. Z rozhodnutí a odporúčaní si každá zmluvná strana ponechá jedno originálne vyhotovenie alebo jednu naskenovanú kópiu.

               Článok 10

               Pracovné skupiny

               1. Spoločný výbor môže zriaďovať technické pracovné skupiny, ktoré mu majú pomáhať pri plnení jeho úloh, a môže vykonávať nad týmito skupinami dohľad. Štatút pracovnej skupiny sa pripojí k rozhodnutiu, ktorým sa pracovná skupina zriaďuje. Štatút môže okrem iného zahŕňať zloženie pracovnej skupiny.

               2. Pracovné skupiny sa skladajú zo zástupcov zmluvných strán.

               3. Pracovné skupiny pracujú na základe poverenia spoločného výboru, ktorému po každom svojom zasadnutí podávajú správy. Neprijímajú rozhodnutia, no môžu spoločnému výboru predkladať odporúčania.

               4. Spoločný výbor môže kedykoľvek rozhodnúť o zrušení niektorej z existujúcich pracovných skupín, o zmene jej štatútu alebo o zriadení nových pracovných skupín, ktoré mu majú pomáhať pri plnení jeho úloh.

               Článok 11

               Výdavky

               1. Za úhradu vlastných výdavkov, ktoré zmluvným stranám vzniknú z dôvodu ich účasti na zasadnutiach spoločného výboru a pracovných skupín, vrátane výdavkov na personál, cestovné náklady a diéty, ako aj poštovných a telekomunikačných nákladov zodpovedajú zmluvné strany.

               2. Výdavky spojené s materiálnym zabezpečením zasadnutí znáša hostiteľská zmluvná strana.

               ______________________